નવી દિલ્હી : બજેટ પૂર્વે નરેન્દ્ર મોદી સરકાર ગ્રામીણ ક્ષેત્રો માટે બે મોટી યોજનાઓ રજૂ કરવાની તૈયારી કરી રહી છે. જયાં આ મહિનાના અંત સુધીમાં દેશભરમાં મોદીની ચાર કિસાન રેલીઓ યોજાવાની છે તો સરકાર પોતાની અર્બન મિશનનું એલાન કરી ગ્રામીણ ગરીબો માટે તમામને આવાસ યોજનાને અંતિમરૂપ આપશે. હાલમાં જ મહાત્મા ગાંધી ગ્રામીણ રોજગાર ગેરન્ટી કાનૂન (મનરેગા)નો કાયાકલ્પ કરવાને લઇને પોતાની પીઠ થપથપાવ્યા બાદ સરકાર આ બંને દાવ ચલાવવા જઇ રહી છે.